เอไอเอบริจาคเงิน50บาท ต่อทุกกรมธรรม์ฯช่วยน้ำท่วม
เอไอเอ บริจาคเงิน 50 บาท ต่อทุกกรมธรรม์ประกันชีวิต ช่วยเหลือผู้ประสบภัยน้ำท่วม
28 ต.ค. 2553

เอไอเอ บริจาคเงิน 50 บาท ต่อทุกกรมธรรม์ประกันชีวิต ช่วยเหลือผู้ประสบภัยน้ำท่วม
นาย รอน แวน โอเยน  ประธานเจ้าหน้าที่บริหาร บริษัท อเมริกันอินเตอร์แนชชั่นแนลแอสชัวรันส์ ประเทศไทย (เอไอเอ ประเทศไทย) เปิดเผยว่า บริษัทมีโครงกาแสดงพลัง  The Power of We ช่วยเหลือผู้ประสบภัยน้ำท่วมอีกครั้ง โดยจะร่วมบริจาคเงิน 50 บาท สำหรับกรมธรรม์ประกันชีวิตรายบุคคลทุกฉบับที่ลูกค้าซื้อและได้รับอนุมัติในระหว่างวันที่ 23 - 31 ต.ค. 2553  พร้อมเปิดให้พนักงานและตัวแทนประกันชีวิตร่วมกันบริจาคเงิน โดยเงินทุกบาทที่พนักงานและตัวแทนประกันชีวิตร่วมกันบริจาคให้ในครั้งนี้ บริษัทจะบริจาคสมทบให้ในจำนวนที่เท่ากัน 
ทั้งนี้ บริษัทอยู่ในระหว่างการประสานงานกับชุมชนที่เสียหายเพื่อรับทราบถึงแนวทางในการฟื้นฟูที่แต่ละชุมชนต้องการ โดยบริษัทจะเร่งให้ความช่วยเหลือและบรรเทาทุกข์อย่างเร็วที่สุด ซึ่งก่อนหน้านี้ได้ให้ความช่วยเหลือ ผู้ประสบภัยในเบื้องต้นไปแล้ว  ทั้งการร่วมบริจาคเงินและน้ำดื่มผ่านมูลนิธิราชประชานุเคราะห์ในพระบรมราชูปถัมภ์ และการมอบถุงยังชีพให้แก่ผู้ประสบภัยในพื้นที่ต่างๆโดยตรง